ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ: ቁጽሪ ካብ ኢትዮጵያ ናብ ሱዳን ዝሃድሙ ዘለዉ ስደተኛታት ይውስኽ ኣሎ 12 ሕዳር 2020 ብሰንኪ እቲ ኣብ ሞንጎ ፈደራላዊ መንግስቲ ኢትዮጵያን መንግስቲ ክልል ትግራይን ዘካይድዎ ዘለዉ ኵናት ቁጽሪ ናይቶም ካብ ኢትዮጵያ ናብ ሱዳን ዝሰግሩ ሰባት ይውስኽ ምህላዉ ኮምሽን ሰደተኛታት ሱዳን ሓቢሩ። ሕቡራት መንግስታት ብወገኑ፡ ኣብቲ ናይ ኵናት ዞባ ኣገልግሎት ተሌኮምንኬሽን ምቁራጹን መንገዲ ብምዕጻውን ናብ ክልል ትግራይ ሰብኣዊ ሓገዛት ንምብጻሕ ዕንቅፋት ኮይንዎ ከምዘሎ ገሊጹ። ኣብ ሞንጎ መንግስቲ ክልል ትግራይን መንግስቲ ፈደራልን ሰፊኑ ዝነበረ ወጥሪ፡ መንግስቲ ፈደራል ሓይልታት ትግራይ ኣብ ልዕሊ እቲ ኣብ ትግራይ ዓስኪሩ ዝነበረ ሰሜናዊ እዚ ብ3 ጥቅምቲ መጥቃዕቲ ፈጺሞም ድሕሪ ምባሉ ናብ ቅሉዕ ውግእ ከምዝኣተዉ ይፍለጥ። ኮምሽነር ኮምሽን ስደተኛታት ሱዳን ኣልሲር ካሊድ ንቢቢሲ ከምዝሓበሮ፡ ኣብ ጥቓ ዶብ ኢትዮጵያ ኣብ እትርከብ ከተማ ከሰላ ኣብ ዝርከብ መዕቆቢ ስደተኛታት ክሳብ ትማሊ ልዕሊ 5 ሽሕ ሰደተኛታት ከምዝኣተዉ ገሊጹ። ኣልሲር ካልድ እዞም 5 ሽሕ ስደተኛታት ናብ ሱዳን ብሓደ ሸነኽ ዝኣተዉ ምኳኖም ብምግላጽ ብሉግዲ ዝብሃል ዶብ'ውን ትማልን ሎምን 1100 ስደተኛታት ናብ ሱዳን ኣትዮም ከምዝተመዝገቡ ጠቒሱ። ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ መንግስቲ ክልል ትግራይ ንሰላማዊ ዝርርብ ቅሩብ ምዃኑ ኣፍሊጡ ኤርትራውያን ብዛዕባ ፖለቲካዊ ቅልውላው ኢትዮጵያ እንታይ ይብሉ?
